เก๋งหลุดโค้งชนต้นไม้ที่ภูหลวง คนขับกระเด็นมาเบาะหลัง ร่างเละดับคาที่
รถเก๋งหลุดโค้งข้ามเลนไปชนต้นไม้ริมกำแพงวัดม่วงไข่ บนถนนภูหลวง-วังสะพุง พื้นที่ บ้านหนองเก้ง ต.ภูหอ อ.ภูหลวง จ.เลย คนขับร่างกระเด็นจากข้างหน้ามาอยู่เบาะหลังในสภาพคอหัก แขนขาหักผิดรูปเมื่อเวลาประมาณ 01.00 น. วันที่ 18 ม.ค.63 พ.ต.ท.คมเดช สุวรรณชาติ รอง ผกก.(สอบสวน) สภ.ภูหลวง จ.เลย ได้รับแจ้งมีเหตุรถเก๋งหลุดโค้งชนต้นไม้ริมกำแพงวัดม่วงไข่ มีผู้เสียชีวิต ถนนภูหลวง-วังสะพุง บ้านหนองเก้ง ต.ภูหอ อ.ภูหลวง เมื่อรับแจ้งประสานไปยังแพทย์ โรงพยาบาลภูหลวง กู้ภัยสว่างคีรีธรรม จุดภูหลวง เดินทางไปที่เกิดเหตุ พบรถเก๋งมิตซูบิซิ รุ่นแลนเซอร์ สีเทาดำ ทะเบียน กจ 8884 หนองคาย ชนกับต้นจามจุรีริมกำแพงวัด สภาพพังยับทั้งคัน พบคนขับรถเสียชีวิตกระเด็นมาอยู่เบาะหลัง สภาพนอนคว่ำหน้า คอหัก แขนขาผิดรูป ชื่อนายนฤเบศร์ อุทธบูรณ์ ไม่ทราบอายุและที่อยู่ กู้ภัยฯ นำร่างส่งชันสูตรพลิกศพที่ รพ.ภูหลวงจากการสอบสวนทราบว่า ผู้ตายกำลังไปซื้อของที่ร้านสะดวกซื้อ เมื่อมาถึงที่เกิดเหตุเป็นทางโค้งหักขวา ผู้ตายขับมาด้วยความเร็วจนหลุดโค้งข้ามเลนไปชนต้นไม้จามจุรีจนเสียงดังสนั่น ทำให้คนขับกระเด็นมาอยู่เบาะหลังคนขับจนเสียชีวิต.
รถเก๋งหลุดโค้งข้ามเลนไปชนต้นไม้ริมกำแพงวัดม่วงไข่ บนถนนภูหลวง-วังสะพุง พื้นที่ บ้านหนองเก้ง ต.ภูหอ อ.ภูหลวง จ.เลย คนขับร่างกระเด็นจากข้างหน้ามาอยู่เบาะหลังในสภาพคอหัก แขนขาหักผิดรูป 
เก๋งแหกโค้ง,แหกโค้งชนต้นไม้,ถนนภูหลวง-วังสะพุง,อ.ภูหลวง,เลย,ตายคาที่,สภ.ภูหลวง,ข่าวทั่วไป